               EURÓPSKA KOMISIA
            V Bruseli3. 3. 2017
            COM(2017) 111 final
            2017/0047(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie prijať v Spoločnom výbore EHP k zmene prílohy XX (Životné prostredie) k Dohode o EHP

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Cieľom návrhu rozhodnutia Spoločného výboru EHP (ktoré je pripojené k navrhovanému rozhodnutiu Rady) je zmena prílohy XX (Životné prostredie) k Dohode o EHP s cieľom začleniť nariadenie (EÚ) č. 510/2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel
                  1
               , a súvisiace legislatívne akty do Dohody o EHP.

               •Súlad s existujúcimi ustanoveniami v tejto oblasti politiky

               Pripojeným návrhom rozhodnutia spoločného výboru sa existujúce politiky EÚ rozširujú na štáty EZVO, ktoré sú členmi EHP (Nórsko, Island a Lichtenštajnsko).

               •Súlad s ostatnými politikami Únie

               Rozšírenie acquis EÚ uplatňovaného v štátoch EZVO, ktoré sú členmi EHP, ich začlenením do Dohody o EHP sa vykonáva v súlade s cieľmi a zásadami obsiahnutými v uvedenej dohode zameranej na vytvorenie dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže.

               Toto úsilie zahŕňa všetky politiky v oblasti voľného pohybu tovaru, osôb, služieb a kapitálu, ako aj sprievodné a horizontálne politiky uvedené v Dohode o EHP.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právne predpisy, ktoré sa majú začleniť do Dohody o EHP, sa zakladajú na článku 192 ods. 1 Zmluvy o fungovaní Európskej únie.

               Podľa článku 1 ods. 3 nariadenia Rady (ES) č. 2894/94
                  2
                o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.

               Komisia v spolupráci s Európskou službou pre vonkajšiu činnosť predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

               Cieľ tohto návrhu, ktorým je zabezpečiť homogénnosť vnútorného trhu, nie je možné uspokojivo dosiahnuť na úrovni členských štátov, a preto ho z dôvodu jeho účinkov možno lepšie dosiahnuť na úrovni Únie.

                  Proces začleňovania acquis EÚ do Dohody o EHP sa vykonáva v súlade s nariadením Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, v ktorom sa zvolený prístup potvrdzuje.

               •Proporcionalita

                  V súlade so zásadou proporcionality toto nariadenie neprekračuje rámec toho, čo je nevyhnutné na dosiahnutie jeho cieľa, t. j. zabezpečenie homogénnosti vnútorného trhu.

               •Výber nástroja

                  V súlade s článkom 98 Dohody o EHP je zvoleným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v dohode o EHP.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Získavanie a využívanie odborných znalostí

                  V rámci prípravy uvedeného právneho predpisu Komisia zorganizovala verejnú internetovú konzultáciu a dve zasadnutia zainteresovaných strán. Okrem toho sa vykonala aj externá štúdia, ktorej cieľom bolo preskúmať možné regulačné koncepcie znižovania emisií CO2 z ľahkých vozidiel.

               •Posúdenie vplyvu

               V rámci prípravy uvedeného právneho predpisu Komisia vykonala podrobné posúdenie vplyvu, pričom zanalyzovala širokú škálu rôznych možností politík.

               Cieľom pripojeného rozhodnutia Spoločného výboru EHP je len rozšíriť súčasný systém na štáty EZVO, ktoré sú členmi EHP.

               4.VPLYV NA ROZPOČET

               Začlenenie do Dohody o EHP by nemalo mať žiaden vplyv na rozpočet, keďže akýkoľvek možný ďalší príjem v dôsledku evidencie vozidiel v štátoch EZVO, ktoré sú členmi EHP, by sa musel presunúť Dozornému úradu EZVO a vice versa.

               5.ĎALŠIE PRVKY

               Odôvodnenie hlavných požadovaných úprav a navrhované riešenie

               Nariadením (EÚ) č. 510/2011 sa zavádza systém emisných noriem pre nové ľahké úžitkové vozidlá. Návrhom rozhodnutia spoločného výboru sa systém EÚ rozširuje na štáty EZVO, ktoré sú členmi EHP, takže jeho súčasťou budú všetky štáty EHP okrem Lichtenštajnska.

               Poplatky za nadmerné emisie, článok 9 ods. 1 nariadenia (EÚ) č. 510/2011, ako sú uvedené v úprave i) v rozhodnutí spoločného výboru

               Znenie úpravy bolo zahrnuté v tom zmysle, že bude úlohou Dozorného orgánu EZVO ukladať poplatky za nadmerné emisie výrobcom so sídlom v štátoch EZVO, ktoré sú členmi EHP.

               Poplatky sa budú ukladať spoločne za nové ľahké úžitkové vozidlá predané v EÚ, respektíve v štátoch EZVO, ktoré sú členmi EHP. Z toho vyplýva, že poplatky je potrebné rozdeliť medzi strany EÚ a EZVO.

               S cieľom, aby sa poplatky rozdelili proporcionálne na základe podielu nových ľahkých úžitkových vozidiel evidovaných v EÚ alebo v štátoch EZVO na celkovom počte nových ľahkých úžitkových vozidiel evidovaných v EHP sa preto navrhuje distribučný kľúč.

               Výber poplatkov za nadmerné emisie, článok 9 ods. 3 nariadenia (EÚ) č. 510/2011, ako je uvedený v úprave j) v rozhodnutí spoločného výboru

               V článku 9 ods. 3 sa pre Komisiu poskytuje právny základ na stanovenie metód na vyberanie poplatkov za nadmerné emisie. Takéto metódy boli stanovené rozhodnutím Komisie 2012/99/EÚ
                  3
               . Pretože existuje samostatný dozorný úrad a systém dohľadu podľa Dohody o EHP, znenie úpravy bolo zahrnuté v tom zmysle, že bude úlohou Dozorného orgánu EZVO určiť prostriedky vyberania poplatkov za nadmerné emisie. Tieto prostriedky sú založené na prostriedkoch Komisie.

               Alokácia poplatkov za nadmerné emisie, článok 9 ods. 4 nariadenia (EÚ) č. 510/2011, ako je uvedený v úprave k) v rozhodnutí spoločného výboru

               V článku 9 ods. 4 sa uvádza, že poplatky sa považujú za príjem do všeobecného rozpočtu EÚ.

               V dôsledku toho bolo znenie úpravy zahrnuté v tom zmysle, že bude úlohou štátov EZVO určiť alokáciu objemu poplatkov za nadmerné emisie, ktoré pripadajú na štáty EZVO.

               Uplatniteľnosť nariadenia (EÚ) č. 510/2011 na Lichtenštajnsko, ako je uvedená v úprave o) v rozhodnutí spoločného výboru

               Lichtenštajnsko a Švajčiarsko majú historicky dlhodobý a veľmi blízky vzťah, ktorý je silne ovplyvnený zmluvou o colnej a menovej únii medzi týmito dvoma krajinami (ustanovujúcou colnú a menovú úniu), ktorá bola uzavretá v roku 1923 (LGBl. 1923 č. 24). Colná a menová zmluva so Švajčiarskom má takisto značný vplyv na environmentálne a fiškálne stratégie Lichtenštajnska. Mnohé ustanovenia švajčiarskych právnych predpisov týkajúce sa životného prostredia sú prostredníctvom zmluvy o colnej a menovej únii priamo uplatniteľné v Lichtenštajnsku alebo sa vykonávajú lichtenštajnským právom na základe bilaterálnych zmlúv medzi týmito dvoma krajinami.

               Na základe uvedeného Lichtenštajnsko žiada, aby bolo vyňaté z uplatňovania nariadenia (EÚ) č. 510/2011, vzhľadom na to, že uplatňovaním švajčiarskeho systému emisných noriem v Lichtenštajnsku sa ciele stanovené v právnych predpisoch EÚ dosiahnu rovnocenným spôsobom.

               2017/0047 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie prijať v Spoločnom výbore EHP k zmene prílohy XX (Životné prostredie) k Dohode o EHP

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994
                  4
                o opatreniach na vykonávanie Dohody o Európskom hospodárskom priestore, a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore („Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XX (Životné prostredie) k Dohode o EHP.

               (3)Nariadenie Európskeho parlamentu a Rady (EÚ) č. 510/2011
                  5
                sa má začleniť do Dohody o EHP.

               (4)Delegované nariadenie Komisie (EÚ) č. 205/2012
                  6
                sa má začleniť do Dohody o EHP.

               (5)Vykonávacie nariadenie Komisie (EÚ) č. 293/2012
                  7
                sa má začleniť do Dohody o EHP.

               (6)Delegované nariadenie Komisie (EÚ) č. 114/2013
                  8
                sa má začleniť do Dohody o EHP.

               (7)Delegované nariadenie Komisie (EÚ) č. 1047/2013
                  9
                sa má začleniť do Dohody o EHP.

               (8)Nariadenie Európskeho parlamentu a Rady (EÚ) č. 253/2014
                  10
                sa má začleniť do Dohody o EHP.

               (9)Delegované nariadenie Komisie (EÚ) č. 404/2014
                  11
                sa má začleniť do Dohody o EHP.

               (10)Vykonávacie nariadenie Komisie (EÚ) č. 410/2014
                  12
                sa má začleniť do Dohody o EHP.

               (11)Vykonávacie nariadenie Komisie (EÚ) č. 427/2014
                  13
                sa má začleniť do Dohody o EHP.

               (12)Príloha XX (Životné prostredie) k Dohode o EHP by sa preto mala zodpovedajúcim spôsobom zmeniť.

               (13)Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorú má Európska únia zaujať v Spoločnom výbore EHP k navrhovanej zmene prílohy XX (Životné prostredie) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 145, 31.5.2011, s. 1.

                     (2)
                  Ú. v. ES L 305, 30.11.1994, s. 6 – 8.

                     (3)
                  Rozhodnutie Komisie 2012/99/EÚ zo 17. februára 2012 o presných pravidlách vyberania poplatkov za nadmerné emisie CO2 z nových ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011, Ú. v. EÚ L 47, 18.2.2012, s. 69.

                     (4)
                  Ú. v. ES L 305, 30.11.1994, s. 6 – 8.

                     (5)
                  Nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (Ú. v. EÚ L 145, 31.5.2011, s. 1).

                     (6)
                  Delegované nariadenie Komisie (EÚ) č. 205/2012 zo 6. januára 2012, ktorým sa mení a dopĺňa príloha II k nariadeniu Európskeho parlamentu a Rady (EÚ) č. 510/2011, pokiaľ ide o zdroje údajov a parametre údajov, ktoré majú nahlasovať členské štáty (Ú. v. EÚ L 72, 10.3.2012, s. 2).

                     (7)
                  Vykonávacie nariadenie Komisie (EÚ) č. 293/2012 z 3. apríla 2012 o monitorovaní a oznamovaní údajov o registrácii nových ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 98, 4.4.2012, s. 1).

                     (8)
                  Delegované nariadenie Komisie (EÚ) č 114/2013 zo 6. novembra 2012, ktorým sa dopĺňa nariadenie Európskeho parlamentu a Rady (EÚ) č. 510/2011, pokiaľ ide o pravidlá uplatňovania výnimky z cieľových hodnôt špecifických emisií CO2 na nové ľahké úžitkové vozidlá (Ú. v. EÚ L 38, 9.2.2013, s. 1).

                     (9)
                  Delegované nariadenie Komisie (EÚ) č. 1047/2013 z 21. augusta 2013, ktorým sa mení delegované nariadenie Komisie (EÚ) č. 114/2013 na účely opravy priemerných špecifických emisií CO2 v roku 2010 v prípade výrobcu Piaggio (Ú. v. EÚ L 285, 29.10.2013, s. 1).

                     (10)
                  Nariadenie Európskeho parlamentu a Rady (EÚ) č. 253/2014 z 26. februára 2014, ktorým sa mení nariadenie (EÚ) č. 510/2011 s cieľom stanoviť postupy na dosiahnutie cieľa zníženia emisií CO2 z nových ľahkých úžitkových vozidiel do roku 2020 (Ú. v. EÚ L 84, 20.3.2014, s 38).

                     (11)
                  Delegované nariadenie Komisie (EÚ) č. 404/2014 zo 17. februára 2014, ktorým sa mení príloha II k nariadeniu Európskeho parlamentu a Rady (EÚ) č. 510/2011, pokiaľ ide o monitorovanie emisií CO2 z nových ľahkých úžitkových vozidiel, typovo schválených v rámci viacstupňového postupu (Ú. v. EÚ L 121, 24.4.2014, s. 1).

                     (12)
                  Vykonávacie nariadenie Komisie (EÚ) č. 410/2014 z 23. apríla 2014, ktorým sa mení vykonávacie nariadenie (EÚ) č. 293/2012, pokiaľ ide o monitorovanie emisií CO2 z nových ľahkých úžitkových vozidiel typovo schválených v rámci viacstupňového procesu (Ú. v. EÚ L 121, 24.4.2014, s. 21).

                     (13)
                  Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje postup schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 125, 26.4.2014, s. 57).

    ---documentbreak---

               EURÓPSKA KOMISIA
            V Bruseli3. 3. 2017
            COM(2017) 111 final
            PRÍLOHA
            k
            návrhu rozhodnutia Rady
            o pozícii, ktorá sa má v mene Európskej únie prijať v Spoločnom výbore EHP k zmene prílohy XX (Životné prostredie) k Dohode o EHP

               ROZHODNUTIE SPOLOČNÉHO VÝBORU EHP

                  č. ...
               z ...,
               ktorým sa mení príloha XX (Životné prostredie) k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore („Dohoda o EHP“), a najmä na jej článok 98,

               keďže:

               (1)Nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel
                  1
               , sa má začleniť do Dohody o EHP.

               (2)Delegované nariadenie Komisie (EÚ) č. 205/2012 zo 6. januára 2012, ktorým sa mení a dopĺňa príloha II k nariadeniu Európskeho parlamentu a Rady (EÚ) č. 510/2011, pokiaľ ide o zdroje údajov a parametre údajov, ktoré majú nahlasovať členské štáty
                  2
               , sa má začleniť do Dohody o EHP.

               (3)Vykonávacie nariadenie Komisie (EÚ) č. 293/2012 z 3. apríla 2012 o monitorovaní a oznamovaní údajov o registrácii nových ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011
                  3
                sa má začleniť do Dohody o EHP.

               (4)Delegované nariadenie Komisie (EÚ) č. 114/2013 zo 6. novembra 2012, ktorým sa dopĺňa nariadenie Európskeho parlamentu a Rady (EÚ) č. 510/2011, pokiaľ ide o pravidlá uplatňovania výnimky z cieľových hodnôt špecifických emisií CO2 na nové ľahké úžitkové vozidlá
                  4
               , sa má začleniť do Dohody o EHP.

               (5)Delegované nariadenie Komisie (EÚ) č. 1047/2013 z 21. augusta 2013, ktorým sa mení delegované nariadenie Komisie (EÚ) č. 114/2013 na účely opravy priemerných špecifických emisií CO2 v roku 2010 v prípade výrobcu Piaggio
                  5
               , sa má začleniť do Dohody o EHP.

               (6)Nariadenie Európskeho parlamentu a Rady (EÚ) č. 253/2014 z 26. februára 2014, ktorým sa mení nariadenie (EÚ) č. 510/2011 s cieľom stanoviť postupy na dosiahnutie cieľa zníženia emisií CO2 z nových ľahkých úžitkových vozidiel do roku 2020
                  6
               , sa má začleniť do Dohody o EHP.

               (7)Delegované nariadenie Komisie (EÚ) č. 404/2014 zo 17. februára 2014, ktorým sa mení príloha II k nariadeniu Európskeho parlamentu a Rady (EÚ) č. 510/2011, pokiaľ ide o monitorovanie emisií CO2 z nových ľahkých úžitkových vozidiel, typovo schválených v rámci viacstupňového postupu
                  7
               , sa má začleniť do Dohody o EHP.

               (8)Vykonávacie nariadenie Komisie (EÚ) č. 410/2014 z 23. apríla 2014, ktorým sa mení vykonávacie nariadenie (EÚ) č. 293/2012, pokiaľ ide o monitorovanie emisií CO2 z nových ľahkých úžitkových vozidiel typovo schválených v rámci viacstupňového procesu
                  8
               , sa má začleniť do Dohody o EHP.

               (9)Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje postup schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011
                  9
               , sa má začleniť do Dohody o EHP.

               (10)Príloha XX k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Za bod 21av (smernica Európskeho parlamentu a Rady 2009/33/ES) prílohy XX k Dohode o EHP sa vkladá:

               „21aw.32011 R 0510: nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (Ú. v. EÚ L 145, 31.5.2011, s. 1) zmenené týmito právnymi predpismi:

               –32012 R 0205: delegované nariadenie Komisie (EÚ) č. 205/2012 zo 6. januára 2012 (Ú. v. EÚ L 72, 10.3.2012, s. 2),

               –32014 R 0253: nariadenie Európskeho parlamentu a Rady (EÚ) č. 253/2014 z 26. februára 2014 (Ú. v. EÚ L 84, 20.3.2014, s. 38),

               –32014 R 0404: delegované nariadenie Komisie (EÚ) č. 404/2014 zo 17. februára 2014 (Ú. v. EÚ L 121, 24.4.2014, s. 1).

               Ustanovenia tohto nariadenia sa na účely tejto dohody vykladajú s týmito úpravami:

               a)V článku 7 ods. 2 sa dopĺňa tento pododsek:

               „Ak združenie zahŕňa len výrobcov so sídlom v štátoch EZVO, výrobcovia poskytnú informácie Dozornému úradu EZVO. Ak združenie zahŕňa aspoň jedného výrobcu so sídlom v Únii a aspoň jedného výrobcu so sídlom v štátoch EZVO, výrobcovia poskytnú informácie Komisii a Dozornému úradu EZVO.“

               b)V článku 7 ods. 3 sa dopĺňa tento pododsek:

               „Dozorný úrad EZVO to oznámi výrobcom so sídlom v štátoch EZVO.“

               c)V článku 7 ods. 4 sa dopĺňa tento pododsek:

               „Ak združenie zahŕňa len výrobcov so sídlom v štátoch EZVO, výrobcovia spoločne informujú Dozorný úrad EZVO. Ak združenie zahŕňa aspoň jedného výrobcu so sídlom v Únii a aspoň jedného výrobcu so sídlom v štátoch EZVO, alebo je rozšírené tak, aby zahŕňalo aspoň jedného výrobcu so sídlom v Únii a aspoň jedného výrobcu so sídlom v štátoch EZVO, výrobcovia spoločne informujú Komisiu a Dozorný úrad EZVO.“

               d)V článku 7 ods. 5 namiesto „článkami 101 a 102 ZFEÚ“ má byť „článkami 53 a 54 Dohody o EHP“ a namiesto „Únie“ má byť „EHP“.

               e)V článku 7 ods. 7 a článku 10 ods. 1 sa po slove „Komisia“ vkladá „alebo Dozorný úrad EZVO“ v príslušnom gramatickom tvare.

               f)Údaje oznámené členskými štátmi EZVO sa takisto uchovávajú v centrálnom registri uvedenom v článku 8 ods. 4.

               g)V článku 8 ods. 4 sa dopĺňa tento pododsek:

               „Dozorný úrad EZVO vykoná výpočty uvedené v pododseku 1 pre výrobcov so sídlom v štátoch EZVO a informuje všetkých výrobcov so sídlom v štátoch EZVO v súlade s druhým pododsekom.“

               h)Bez toho, aby bol dotknutý protokol 1 k dohode, v článku 8 ods. 5 a 6, článku 11 ods. 3, 4, 5 a 6 sa za slovo „Komisia“ vkladajú slová „alebo prípadne Dozorný úrad EZVO“ v príslušnom gramatickom tvare.

               i)V článku 9 ods. 1 sa dopĺňajú tieto pododseky:

               „Ak má výrobca alebo správca združenia sídlo v štáte EZVO, poplatok za nadmerné emisie uloží Dozorný orgán EZVO.

               Poplatky za nadmerné emisie sa rozdelia medzi Komisiu a Dozorný úrad EZVO úmerne k podielu nových ľahkých úžitkových vozidiel evidovaných v EÚ alebo v štátoch EZVO, v porovnaní s celkovým počtom nových ľahkých úžitkových vozidiel evidovaných v EHP.“

               j)V článku 9 ods. 3 sa dopĺňajú tieto pododseky:

               „Európska komisia využíva svoje zavedené prostriedky na vyberanie poplatkov za nadmerné emisie uvedené v rozhodnutí Komisie 2012/99/EÚ podľa odseku 1 aj vo vzťahu k registráciám výrobcov so sídlom v EÚ v štátoch EZVO.

               Dozorný úrad EZVO určí prostriedky vyberania poplatkov za nadmerné emisie podľa odseku 1. Tieto prostriedky sú založené na prostriedkoch Komisie.“

               k)V článku 9 ods. 4 sa dopĺňa tento pododsek:

               „Pokiaľ ide o štáty EZVO, štáty EZVO určia alokáciu objemov poplatkov za nadmerné emisie.“

               l)Bez toho, aby bol dotknutý protokol 1 k dohode, v článku 11 ods. 2 sa za slovom „Komisii“ vkladajú slová „alebo v prípade výrobcu so sídlom v štátoch EZVO Dozornému Úradu EZVO“.

               m)V článku 12 ods. 2 sa dopĺňa tento pododsek:

               „Dodávatelia alebo výrobcovia so sídlom v štátoch EZVO zasielajú žiadosti podľa tohto článku Komisii. Komisia prizná týmto žiadostiam rovnakú prioritu ako iným žiadostiam podľa tohto článku.“

               n)V článku 12 ods. 4 sa dopĺňa tento pododsek:

               „Rozhodnutia Komisie o schválení inovačných technológií podľa tohto článku sú všeobecne uplatniteľné a začleňujú sa do Dohody o EHP.“

               o)Toto nariadenie sa nevzťahuje na Lichtenštajnsko.

               21awa.32012 R 0293: vykonávacie nariadenie Komisie (EÚ) č. 293/2012 z 3. apríla 2012 o monitorovaní a oznamovaní údajov o registrácii nových ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 98, 4.4.2012, s. 1) zmenené týmto právnym predpisom:

               –32014 R 0410: vykonávacie nariadenie Komisie (EÚ) č. 410/2014 z 23. apríla 2014 (Ú. v. EÚ L 121, 24.4.2014, s. 21).

               Ustanovenia tohto nariadenia sa na účely tejto dohody vykladajú s týmito úpravami:

               a)V článkoch 9 a 10 sa za slovom „Komisia“ v príslušnom gramatickom tvare vkladajú slová „alebo v prípade výrobcu so sídlom v štátoch EZVO Dozornému Úradu EZVO“ v príslušnom gramatickom tvare.

               b)Článok 10a ods. 3 sa nevzťahuje na Dozorný úrad EZVO.

               21awb.32013 R 0114: delegované nariadenie Komisie (EÚ) č. 114/2013 zo 6. novembra 2012, ktorým sa dopĺňa nariadenie Európskeho parlamentu a Rady (EÚ) č. 510/2011, pokiaľ ide o pravidlá uplatňovania výnimky z cieľových hodnôt špecifických emisií CO2 na nové ľahké úžitkové vozidlá (Ú. v. EÚ L 38, 9.2.2013, s. 1), zmenené týmto právnym predpisom:

               –32013 R 1047: delegované nariadenie Komisie (EÚ) č. 1047/2013 z 21. augusta 2013 (Ú. v. EÚ L 285, 29.10.2013, s. 1).

               Nariadenie sa na účely tejto dohody vykladá s týmito úpravami:

               a)Bez toho, aby bol dotknutý protokol 1 k dohode, v článku 6 ods. 1 sa za slovo „Komisia“ vkladajú slová „alebo prípadne Dozorný úrad EZVO“ v príslušnom gramatickom tvare.

               b)Článok 6 ods. 2 a e-mail uvedený v prílohe I sa neuplatňujú, pokiaľ ide o Dozorný úrad EZVO.

               21awc.32014 R 0427: vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje postup schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 125, 26.4.2014, s. 57).

               Článok 2

               Znenia nariadení (EÚ) č. 510/2011 a (EÚ) č. 253/2014, delegovaných nariadení (EÚ) č. 205/2012, (EÚ) č. 114/2013, (EÚ) č. 1047/2013 a (EÚ) č. 404/2014 a vykonávacích nariadení (EÚ) č. 293/2012, (EÚ) č. 410/2014 a (EÚ) č. 427/2014 v islandskom a nórskom jazyku, ktoré sa majú uverejniť v dodatku EHP k Úradnému vestníku Európskej únie, sú autentické.

               Článok 3

               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP
                  10*.

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli […]

                     Za Spoločný výbor EHP

                     predseda
                     […]

                     tajomníci
                     Spoločného výboru EHP
                     […]

                     (1)
                  Ú. v. EÚ L 145, 31.5.2011, s. 1.

                     (2)
                  Ú. v. EÚ L 72, 10.3.2012, s. 2.

                     (3)
                  Ú. v. EÚ L 98, 4.4.2012, s. 1.

                     (4)
                  Ú. v. EÚ L 38, 9.2.2013, s. 1.

                     (5)
                  Ú. v. EÚ L 285, 29.10.2013, s. 1.

                     (6)
                  Ú. v. EÚ L 84, 20.3.2014, s 38.

                     (7)
                  Ú. v. EÚ L 121, 24.4.2014, s. 1.

                     (8)
                  Ú. v. EÚ L 121, 24.4.2014, s. 21.

                     (9)
                  Ú. v. EÚ L 125, 26.4.2014, s. 57.

                     (10)
                  [Ústavné požiadavky neboli oznámené.] [Ústavné požiadavky boli oznámené.]


				|

		52012PC0611

			Návrh ROZHODNUTIE RADY, ktorým sa Bulharsku a Rumunsku povoľuje uplatňovať opatrenia odchyľujúce sa od článku 5 smernice 2006/112/ES o spoločnom systéme dane z pridanej hodnoty /* COM/2012/0611 final - 2012/0293 (NLE) */

			   	DÔVODOVÁ SPRÁVA
1.           KONTEXT NÁVRHU
Podľa článku 395 smernice 2006/112/ES z
28. novembra 2006 o spoločnom systéme dane z pridanej hodnoty[1] (ďalej len „smernica o
DPH“) môže Rada jednomyseľne na návrh Komisie oprávniť
ktorýkoľvek členský štát, aby zaviedol osobitné opatrenia
odchyľujúce sa od ustanovení uvedenej smernice s cieľom
zjednodušiť postup výberu dane z pridanej hodnoty (DPH) alebo
zabrániť určitým daňovým únikom alebo vyhýbaniu sa daňovej
povinnosti.
Bulharsko a Rumunsko listom, ktorý Komisia
zaevidovala 25. mája 2011, požiadali o povolenie odchýliť sa od
ustanovení článku 5 smernice o DPH, ktorými sa upravuje územná
pôsobnosť DPH vo vzťahu k hraničnému mostu (cestnému
a železničnému) cez rieku Dunaj. Túto žiadosť Bulharsko
a Rumunsko čiastočne nahradili listom, ktorý Komisia zaevidovala
7. marca 2012.
V súlade s článkom 395 ods. 2 smernice o DPH
informovala Komisia o žiadostiach predložených Bulharskom a Rumunskom ostatné
členské štáty listom zo 17. júla 2012 (Španielsko však bolo
informované listom z 18. júla 2012). Komisia listom z 19. júla 2012
oznámila Bulharsku a Rumunsku, že má všetky informácie, ktoré považuje za
potrebné na posúdenie žiadosti.
S cieľom uľahčiť cestnú
a železničnú dopravu medzi svojimi územiami sa Bulharsko
a Rumunsko rozhodli podpísať 5. júna 2000 dohodu o výstavbe
hraničného mosta cez rieku Dunaj medzi mestami Vidin (Bulharsko)
a Calafat (Rumunsko).
V tejto súvislosti požiadalo Bulharsko
a Rumunsko o povolenie uplatňovať odchyľujúce sa
opatrenia, pokiaľ ide o pravidlá o DPH týkajúce sa územnej
pôsobnosti pre údržbu a opravu uvedeného mosta a výberu mýtneho za
prejazd (výstavba hraničného mosta bola zo žiadosti o odchýlku
vyslovene vylúčená).
Podľa bežných pravidiel by zásada územnej
pôsobnosti stanovená v článku 5 smernice o DPH v kombinácii
s pravidlami o mieste dodania vyžadovala, aby údržba a oprava
vykonané v Bulharsku podliehali bulharskej DPH. Podobne by sa na údržbu
a opravu vykonané na území Rumunska vzťahovala rumunská DPH. Pri
uplatňovaní bežných pravidiel by bolo potrebné určiť presné
miesto zdaniteľných transakcií podľa územia, na ktorom sa vykonali
jednotlivé časti prác. Na tento účel by bolo potrebné, aby podniky
zapojené do prác s istotou určili pre práce vykonané nad vodou územnú
hranicu na rieke Dunaj. Bulharsko a Rumunsko zastávajú názor, že
uplatňovanie týchto bežných pravidiel by týmto podnikom spôsobilo
daňové komplikácie, a cieľom tejto zjednodušujúcej odchýlky je preto
podľa žiadosti stanoviť ako územnú hranicu stred mosta.
Pokiaľ ide o mýtne, daňový základ
by sa podľa súčasných pravidiel mal vzťahovať na
časť mosta, ktorý patrí každému členskému štátu. Okrem vyššie
uvedeného problému stanovenia územnej hranice by sa každá cesta cez most mala
fakturovať podľa dvoch mýtnych a dvoch rôznych sadzieb DPH: jednej
pre bulharské územie a jednej pre rumunské územie, čo by pre dotknuté
zdaniteľné osoby predstavovalo záťaž. V tejto súvislosti je
účelom odchýlky, pokiaľ ide o mýtne, považovať most za
umiestnený na území členského štátu, v ktorom začína prejazd.
V praxi sa na všetky cesty začínajúce sa na bulharskej strane
a prekračujúce hraničný most do Rumunska bude
uplatňovať bulharská DPH na celé mýtne. Rovnako sa na všetky cesty
začínajúce v Rumunsku bude uplatňovať na celé mýtne
rumunská DPH. Tým sa zjednoduší spôsob výpočtu a účtovania DPH.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Nebolo potrebné využiť konzultácie alebo
externý odborný posudok.
Návrh rozhodnutia je zameraný na zjednodušenie
výberu DPH, pokiaľ ide o niektoré služby týkajúce sa hraničného
mosta.
V dôsledku úzkeho rozsahu pôsobnosti výnimky bude
tento vplyv v každom prípade obmedzený.
3.           PRÁVNY ZÁKLAD NÁVRHU
Na základe tohto rozhodnutia sa Bulharsku
a Rumunsku povoľuje uplatňovať opatrenia odchyľujúce
sa od územnej pôsobnosti smernice o DPH, pokiaľ ide
o hraničný most.
Toto rozhodnutie sa zakladá na článku 395
smernice o DPH.
Návrh patrí do výlučnej právomoci EÚ. Zásada
subsidiarity sa preto neuplatňuje.
Rozhodnutie sa týka povolenia udeleného
jednotlivým členským štátom na základe ich vlastnej žiadosti a nestanovuje
žiadnu povinnosť.
Vzhľadom na prísne obmedzenie rozsahu
pôsobnosti sa osobitné opatrenie javí primerané sledovanému cieľu.
Podľa článku 395 smernice o DPH je
odchýlka od spoločných pravidiel o DPH možná iba na základe povolenia Rady
konajúcej jednomyseľne na návrh Komisie. Rozhodnutie Rady je jediný
primeraný nástroj, keďže môže byť určené jednotlivému
členskému štátu.
4.           VPLYV NA ROZPOČET
Návrh nemá žiadny vplyv na rozpočet EÚ.
2012/0293 (NLE)
Návrh
ROZHODNUTIE RADY,
ktorým sa Bulharsku a Rumunsku povoľuje
uplatňovať opatrenia odchyľujúce sa od článku 5 smernice
2006/112/ES o spoločnom systéme dane z pridanej hodnoty
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej hodnoty[2], a najmä na jej článok 395
ods. 1,
so zreteľom na návrh Európskej komisie,
keďže:
(1)       Bulharsko a Rumunsko
listom, ktorý Komisia zaevidovala 25. mája 2011, požiadali o povolenie
odchýliť sa od ustanovení článku 5 smernice 2006/112/ES, ktorými sa
upravuje územná pôsobnosť DPH vo vzťahu k hraničnému mostu cez
rieku Dunaj. Túto žiadosť Bulharsko a Rumunsko čiastočne
nahradili listom, ktorý Komisia zaevidovala 7. marca 2012.
(2)       V súlade s článkom 395
ods. 2 smernice 2006/12/ES informovala Komisia o žiadostiach Bulharska a
Rumunska ostatné členské štáty listom zo 17. júla 2012
s výnimkou Španielska, ktoré bolo informované listom z 18. júla 2012.
Komisia listom z 19. júla 2012 oznámila Bulharsku a Rumunsku, že má všetky
informácie, ktoré považuje za potrebné na posúdenie žiadosti.
(3)       Pokiaľ ide o údržbu
a opravu mosta, odchýlka požadovaná Bulharskom a Rumunskom pozostáva
z toho, aby sa za územnú hranicu medzi týmito dvomi členskými štátmi
považoval stred mosta.
(4)       Pokiaľ ide
o vyberanie mýtneho za prejazd cez hraničný most, tieto dva
členské štáty chcú, aby sa celá dĺžka mosta považovala za
súčasť územia štátu, v ktorom sa prejazd začína. Na celé
mýtne za všetky cesty začínajúce sa na bulharskej strane sa tak bude
vzťahovať len bulharská DPH. Rovnako sa na cesty začínajúce sa
na rumunskej strane bude vzťahovať len rumunská DPH.
(5)       V prípade neexistencie
odchyľujúcich sa opatrení by určenie miesta dodania pre údržbu,
opravu a výber mýtneho záviselo v prvom rade od presného stanovenia
územnej hranice nad vodou, čo by bolo pre zapojené zdaniteľné osoby
v praxi veľmi ťažké. Po druhé, na mýtne vyberané za jednosmernú
cestu cez hraničný most z jedného členského štátu do druhého by
sa musela vzťahovať bulharská aj rumunská DPH. Účelom
odchyľujúcich sa opatrení je preto zjednodušiť výber DPH za tieto
služby.
(6)       Keďže dotknutou
záležitosťou je definícia územia na účely DPH, ktorá by mala
zostať nezmenená, požadovaná odchýlka by mala byť udelená na dobu
neurčitú.
(7)       Opatrenia nebudú mať
nepriaznivý dosah na vlastné zdroje Únie získavané z DPH, ani nebudú mať
žiadny vplyv na výšku splatnej dane v konečnom štádiu spotreby,
PRIJALA TOTO ROZHODNUTIE:
Článok 1
Odchylne od článku 5 smernice 2006/112/ES
sa Bulharsku a Rumunsku za podmienok stanovených v článkoch 2
a 3 tohto rozhodnutia povoľuje uplatňovať opatrenia
odchyľujúce sa od smernice 2006/112/ES vo vzťahu k údržbe,
oprave a výbere mýtneho v súvislosti s hraničným mostom cez
rieku Dunaj medzi mestami Vidin (Bulharsko) a Calafat (Rumunsko).
Článok 2
Na určenie miesta zdaniteľných
transakcií, pokiaľ ide o údržbu alebo opravu hraničného mosta,
sa pri dodaní tovaru a poskytnutí služieb, pri nadobudnutí vo vnútri
Spoločenstva a dovoze tovaru určeného na uvedenú údržbu alebo
opravu považuje za územnú hranicu stred uvedeného mosta.
Článok 3
Na určenie miesta zdaniteľných
transakcií, pokiaľ ide o výber mýtneho, sa hraničný most
v celej svojej dĺžke bude považovať za súčasť územia
toho členského štátu, v ktorom sa začína cesta cez most.
Článok 4
Toto rozhodnutie je určené Bulharskej
republike a Rumunsku.
V Bruseli
                                                                       Za
Radu
                                                                       predseda
[1]               Ú. v. EÚ L 347, 11.12.2006, s. 1.
[2]               Ú. v. EÚ L 347,
11.12.2006, s. 1.


Dôležité právne oznámenie

|

52009PC0229

Návrh rozhodnutie Rady a zástupcov vlád členských štátov Európskej únie, ktorí sa zišli na zasadnutí Rady, o uzavretí Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane a o uzavretí Doplnkovej dohody medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej strane  /* KOM/2009/0229 v konečnom znení - CNS 2009/0066 */

	[pic] | KOMISIA EURÓPSKYCH SPOLOČENSTIEV |Brusel, 15.5.2009KOM(2009) 229 v konečnom znení2009/0066 (CNS)NávrhRozhodnutie Rady a zástupcov vlád členských štátov Európskej únie, ktorí sa zišli na zasadnutí Rady,o uzavretí Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane a o uzavretí Doplnkovej dohody medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej straneDÔVODOVÁ SPRÁVA1. Kontext návrhu |Dôvody a ciele návrhu Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými (ďalej len „USA“) na druhej strane podpísaná 25. a 30. apríla 2007 (ďalej len „Dohoda o leteckej doprave medzi EÚ a USA“) nadobudla platnosť 30. marca 2008. V článku 18 ods. 5 Dohody o leteckej doprave medzi EÚ a USA sa potvrdzuje cieľ obidvoch strán „maximalizovať výhody pre spotrebiteľov, letecké spoločnosti, pracovníkov a verejnosť na oboch stranách Atlantického oceánu prostredníctvom rozšírenia tejto dohody na tretie krajiny“. V článku 18 ods. 5 Dohody o leteckej doprave medzi EÚ a USA sa ďalej požaduje od spoločného výboru zriadeného na základe článku 18 ods. 1 Dohody o leteckej doprave medzi EÚ a USA, aby „vypracoval návrh podmienok a postupov, ktoré by sa požadovali na účely pristúpenia tretích krajín k tejto dohode“. Nórsko a Island formálne požiadali o pristúpenie k Dohode o leteckej doprave medzi EÚ a USA v roku 2007. V súlade s článkom 18 ods. 5 Dohody o leteckej doprave medzi EÚ a USA spoločný výbor vypracoval na svojom zasadnutí 26. februára 2009 návrh na pristúpenie Islandu a Nórska k Dohode o leteckej doprave medzi EÚ a USA pozostávajúci zo štvorstrannej „sprievodnej dohody“ a doplnkovej dohody pre vnútorné opatrenia medzi Spoločenstvom, Nórskom a Islandom. Keďže Nórsko a Island sú neoddeliteľnou súčasťou Spoločného európskeho leteckého priestoru, týmito opatreniami sa zabezpečí dôsledný regulačný rámec pre lety medzi USA a jednotným trhom leteckej dopravy v EÚ – vrátane Islandu a Nórska. Vytvoria sa tým komerčné výhody pre letecké spoločnosti a zákazníkov v EÚ a najmä sa zabezpečí súlad Dohody o leteckej doprave medzi EÚ a USA so spoločnou škandinávskou politikou v leteckej doprave. Návrhom sa zároveň zachová dvojstranný charakter Dohody o leteckej doprave medzi EÚ a USA. Island a Nórsko budú zaviazané zúčastniť sa na rokovaniach so Spojenými štátmi o druhej etape dohody o leteckej doprave. |Všeobecný kontext Dohodou o leteckej doprave medzi EÚ a USA sa odstránili všetky komerčné prekážky pre lety medzi ktorýmkoľvek miestom v EÚ a ktorýmkoľvek miestom v USA. Spojené štáty okrem toho udelili leteckým prepravcom EÚ takzvané 7. práva slobody prevádzkovať lety medzi USA a členskými krajinami Spoločného európskeho leteckého priestoru (ECAA), ktoré nie sú členmi EÚ, ako je Nórsko a Island. ECAA však nemá žiadne externé dimenzie. Preto leteckí prepravcovia EÚ nemajú v súčasnosti právo prevádzkovať lety medzi Nórskom a Islandom a tretími krajinami. Takisto, ani nórski a islandskí leteckí prepravcovia nemajú v súčasnosti právo prevádzkovať lety medzi EÚ a USA. Dohodou o leteckej doprave medzi EÚ a USA sa vytvorili rovnaké podmienky prístupu na trh pre všetkých leteckých prepravcov Spoločenstva a stanovili sa nové mechanizmy regulačnej spolupráce medzi Európskym spoločenstvom a Spojenými štátmi v oblastiach zvlášť dôležitých z hľadiska spoľahlivého, bezpečného a efektívneho prevádzkovania transatlantických leteckých služieb. Nórsko a Island prijali úplné acquis communautaire v leteckej politike. Začlenením obidvoch krajín do rámca Dohody o leteckej doprave medzi EÚ a USA sa preto zabezpečí, že všetci európski leteckí prepravcovia uplatňujúci acquis communautaire budú prevádzkovať transatlantické letecké služby v zosúladenom rámci. Pristúpenie Islandu a Nórska k Dohode o leteckej doprave medzi EÚ a USA by mohlo byť precedensom na pristúpenie Islandu a Nórska k ďalším leteckým dohodám Spoločenstva (napr. k Euro-stredomorskej leteckej dohode s Marokom). |Existujúce ustanovenia v oblasti návrhu Ustanoveniami sprievodnej dohody sa rozširuje rozsah pôsobnosti Dohody o leteckej doprave medzi EÚ a USA mutatis mutandis na Nórsko a Island. Ustanovenia doplnkovej dohody sa zakladajú na rozhodnutí Rady z 25. apríla 2007 o podpise a predbežnom uplatňovaní Dohody o leteckej doprave medzi EÚ a USA (2007/339/ES). |Súlad s ostatnými politikami a cieľmi Únie Cieľ rozšírenia Dohody o leteckej doprave medzi EÚ a USA na tretie krajiny sa explicitne predpokladá v Dohode o leteckej doprave medzi EÚ a USA. Sprievodnou dohodou sa vytvorí potrebné spojenie medzi Dohodou o leteckej doprave medzi EÚ a USA a Dohodou o spoločnom európskom leteckom priestore. Nevytvorí vonkajšiu dimenziu pre Spoločný európsky letecký priestor. Je v súlade s celkovou politikou EÚ vo vzťahu k Islandu a Nórsku. |2. Konzultácie so zainteresovanými stranami a posúdenie vplyvu |Konzultácie so zainteresovanými stranami |Konzultačné metódy, hlavné cieľové odvetvia a všeobecný profil respondentov Pristúpenie Islandu a Nórska k Dohode o leteckej doprave medzi EÚ a USA bolo predmetom rokovaní na rôznych zasadnutiach spoločného výboru zriadeného na základe Dohody o leteckej doprave medzi EÚ a USA a na neformálnych odborných stretnutiach s členskými štátmi. Všetky tieto stretnutia boli pripravené na zasadnutiach poradného fóra pre odvetvie so zástupcami všetkých prepravcov, letísk a organizácií práce. |Zhrnutie odpovedí a spôsob ich zohľadnenia Otázka pristúpenia Islandu a Nórska k Dohode o leteckej doprave medzi EÚ a USA bola predmetom rokovaní na štyroch zasadnutiach poradného fóra pre odvetvie, počas ktorých sa podrobne prediskutovali všetky prvky prístupu. Všetky pripomienky členských štátov a zainteresovaných strán sa riadne zohľadnili pri vypracúvaní stanoviska Spoločenstva pre zasadnutie spoločného výboru, ktoré sa uskutočnilo 26. februára 2009. |Získavanie a využívanie expertízy |Externá expertíza nebola potrebná. |Posúdenie vplyvu Dohodou sa rozširuje rozsah pôsobnosti Dohody o leteckej doprave medzi EÚ a USA na Island a Nórsko. To poskytne leteckým prepravcom EÚ príležitosť využívať práva, ktoré Spojené štáty udeľujú od 30. marca 2008 na prevádzkovanie osobných letov medzi USA a Islandom a Nórskom. |3. Právne prvky návrhu |Zhrnutie navrhovaného opatrenia Návrh pozostáva z dvoch prvkov: - Štvorstrannou „sprievodnou dohodou“ sa rozširuje rozsah pôsobnosti Dohody o leteckej doprave medzi EÚ a USA mutatis mutandis na všetky štyri strany. - Doplnkovou dohodou sa zabezpečuje zachovanie dvojstranného charakteru Dohody o leteckej doprave medzi EÚ a USA. Nórsko a Island bude v spoločnom výbore zastupovať Komisia pre všetky oblasti, ktoré nepatria do výlučnej právomoci členských štátov. Sú stanovené pravidlá na výmenu informácií, účasť na druhej etape rokovaní a zastúpenie v rozhodcovských konaniach. |Právny základ Článok 80 ods. 2 v spojení s článkom 300 ods. 2 prvý pododsek prvá veta a s článkom 300 ods. 3 prvý pododsek. |Zásada subsidiarity Zásada subsidiarity sa uplatňuje, pretože návrh nespadá do výlučnej právomoci Spoločenstva. |Ciele návrhu nie je možné uspokojivo dosiahnuť na úrovni členských štátov z tohto dôvodu: V Dohode o leteckej doprave medzi EÚ a USA sa ustanovili nové opatrenia na úrovni Spoločenstva, ktorými sa upravuje poskytovanie transatlantických leteckých služieb a ktoré nahradia existujúce opatrenia, ktoré prijali jednotlivé členské štáty. Pristúpenie tretích krajín k Dohode o leteckej doprave medzi EÚ a USA možno dosiahnuť len na úrovni Spoločenstva. |Z tohto dôvodu je návrh v súlade so zásadou subsidiarity. |Zásada proporcionality Návrh je v súlade so zásadou proporcionality z tohto (týchto) dôvodu (-ov). Návrh nebude mať vplyv na regulačný rámec v Spoločnom európskom leteckom priestore. Návrhom sa neupravuje Dohoda o leteckej doprave medzi EÚ a USA. Návrh sa obmedzuje na zabezpečenie súladu medzi spoločným trhom leteckej dopravy v Európe a regulačným rámcom pre transatlantické lety, ktorý sa ustanovil Dohodou o leteckej doprave medzi EÚ a USA. |Návrhom nevznikajú žiadne nové povinnosti pre letecké orgány EÚ alebo pre odvetvie EÚ. Vytvárajú sa ním nové práva pre leteckých dopravcov EÚ a zabezpečuje sa úplný súlad Dohody o leteckej doprave medzi EÚ a USA so spoločnou škandinávskou politikou v leteckej doprave. Výber nástrojov |Iné nástroje by neboli primerané z týchto dôvodov: Štvorstranná sprievodná dohoda a doplnková dohoda sú najefektívnejšie nástroje na zabezpečenie tak plného rozšírenia Dohody o leteckej doprave medzi EÚ a USA na Island a Nórsko, ako aj dvojstranného charakteru Dohody o leteckej doprave medzi EÚ a USA. Mnohostranná dohoda, ktorou by sa nahradila Dohoda o leteckej doprave medzi EÚ a USA by znamenala, že EÚ sa stane jedným z účastníkov štvorstrannej dohody, zatiaľ čo navrhované dohody zachovávajú dvojstranný vzťah medzi USA na jednej strane a Európou na strane druhej. Súbežné dvojstranné dohody medzi 1) Islandom a USA, 2) Nórskom a USA, 3) Islandom a Európskym spoločenstvom a 4) Nórskom a Európskym spoločenstvom by spôsobili zbytočnú zložitosť a nezaručili by úplnú dôslednosť regulačného rámca pre transatlantické lety. |4. Vplyv na rozpočet |Návrh nemá žiadny vplyv na rozpočet Spoločenstva. |2009/0066 (CNS)NávrhRozhodnutie Rady a zástupcov vlád členských štátov Európskej únie, ktorí sa zišli na zasadnutí Rady,o uzavretí Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane a o uzavretí Doplnkovej dohody medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej straneRADA EURÓPSKEJ ÚNIE A ZÁSTUPCOVIA VLÁD ČLENSKÝCH ŠTÁTOV, KTORÍ SA ZIŠLI NA ZASADNUTÍ RADYso zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvý pododsek prvá veta a s článkom 300 ods. 3 prvý pododsek zmluvy,so zreteľom na stanovisko Európskeho parlamentukeďže:(1) Komisia v mene Spoločenstva a členských štátov prerokovala Dohodu o leteckej doprave so Spojenými štátmi americkými, Islandom a Nórskym kráľovstvom (ďalej len „dohoda“) a doplnkovú dohodu s Islandom a Nórskym kráľovstvom o uplatňovaní uvedenej dohody (ďalej len „doplnková dohoda“).(2) Dohoda bola podpísaná dňa …(3) Doplnková dohoda bola podpísaná dňa …(3) Spoločenstvo a členské štáty by mali schváliť dohodu a doplnkovú dohodu,ROZHODLI TAKTO:Článok 1 (Schválenie)1. Dohoda o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane (ďalej len „dohoda“) sa týmto schvaľuje v mene Spoločenstva. Text dohody je pripojený k tomuto rozhodnutiu.2. Doplnková dohoda medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej strane (ďalej len „doplnková dohoda“) sa týmto schvaľuje v mene Spoločenstva. Text dohody je pripojený k tomuto rozhodnutiu.3. Každý členský štát po ukončení svojich interných postupov v súvislosti s nadobudnutím platnosti dohody doručí sekretariátu Rady diplomatické nóty ustanovené v článku 6 dohody a v článku 9 doplnkovej dohody.4. Predseda Rady sa týmto poveruje určiť osobu splnomocnenú doručiť diplomatické nóty ustanovené v článku 6 dohody Spojeným štátom americkým, Islandu a Nórskemu kráľovstvu.5. Predseda Rady sa týmto poveruje určiť osobu splnomocnenú doručiť diplomatické nóty ustanovené v článku 6 dohody a v článku 9 doplnkovej dohody Islandu a Nórskemu kráľovstvu v mene Spoločenstva a členských štátov.Článok 2 (Ukončenie platnosti dohody)1. Rozhodnutie ukončiť dohodu a vyrozumieť o tom Spojené štáty americké, Island a Nórske kráľovstvo v súlade s článkom 3 dohody a rozhodnutie stiahnuť také vyrozumenie prijme Rada v mene Spoločenstva a členských štátov, konajúc jednomyseľne na základe návrhu Komisie.2. Rozhodnutie ukončiť doplnkovú dohodu a vyrozumieť o tom Island a Nórske kráľovstvo v súlade s článkom 7 doplnkovej dohody a rozhodnutie stiahnuť také vyrozumenie prijme Rada v mene Spoločenstva a členských štátov, konajúc jednomyseľne na základe návrhu Komisie.V Bruseli […]Za Radupredseda[…]Dodatok 1DOHODA O LETECKEJ DOPRAVESpojené štáty americké (ďalej len „Spojené štáty“) na jednej strane aEurópske spoločenstvo a jeho členské štáty na druhej strane;Island na tretej strane aNórske kráľovstvo (ďalej len „Nórsko“) na štvrtej strane;so želaním podporovať systém medzinárodnej leteckej dopravy založený na hospodárskej súťaži medzi leteckými spoločnosťami na trhu s minimálnymi zásahmi štátu a štátnou reguláciou,so želaním napomáhať rozvoj možností medzinárodnej leteckej dopravy, vrátane rozvíjania sietí leteckej dopravy s cieľom uspokojovať potreby cestujúcich a prepravcov v oblasti vyhovujúcich služieb leteckej dopravy,so želaním umožniť leteckým spoločnostiam, aby ponúkali cestujúcej a zasielateľskej verejnosti konkurencieschopné ceny a služby na otvorených trhoch,so želaním, aby liberalizovaná dohoda bola na prospech všetkým sektorom leteckej dopravy vrátane pracovníkov leteckých spoločností,so želaním zabezpečiť najvyššiu mieru bezpečnosti a zabezpečenia ochrany medzinárodnej leteckej dopravy a opätovne potvrdzujúc veľké obavy z aktov alebo hrozieb namierených proti bezpečnosti lietadiel, ktoré ohrozujú bezpečnosť osôb alebo majetku, majú nepriaznivý vplyv na prevádzku leteckej dopravy a narúšajú dôveru verejnosti v bezpečnosť civilného letectva,berúc na vedomie Dohovor o medzinárodnom civilnom letectve otvorený na podpis v Chicagu 7. decembra 1944,uznávajúc, že štátne dotácie môžu mať nepriaznivý vplyv na hospodársku súťaž leteckých spoločností a môžu ohroziť základné ciele tejto dohody,potvrdzujúc dôležitosť ochrany životného prostredia pri rozvoji a uplatňovaní politiky v oblasti medzinárodnej leteckej dopravy,berúc na vedomie dôležitosť ochrany spotrebiteľov, vrátane ochrany poskytovanej Dohovorom o zjednotení niektorých predpisov pre medzinárodnú leteckú dopravu uzatvoreným v Montreale 28. mája 1999,s úmyslom stavať na systéme súčasných dohôd s cieľom otvoriť prístup k trhom a maximalizovať výhody pre spotrebiteľov, letecké spoločnosti, pracovníkov a verejnosť na oboch stranách Atlantického oceánu,uznávajúc dôležitosť zlepšenia prístupu ich leteckých spoločností na svetové kapitálové trhy s cieľom posilniť hospodársku súťaž a presadzovať ciele tejto dohody,s úmyslom založiť precedens celosvetového významu na podporu výhod liberalizácie v tomto rozhodujúcom hospodárskom odvetví,dohodli sa takto:Článok 1Vymedzenie pojmov„Strana“ znamená Spojené štáty, Európske spoločenstvo a jeho členské štáty, Island alebo Nórsko.Článok 2Uplatňovanie prílohy I a prílohy IIUstanovenia Dohody o leteckej doprave podpísanej Európskym spoločenstvom a jeho členskými štátmi a Spojenými štátmi americkými v dňoch 25. a 30. apríla 2007 (ďalej len „dohoda o leteckej doprave“) pripojené v prílohe I sa vzťahujú na všetky strany tejto dohody vzhľadom na prílohu II. Ustanovenia dohody o leteckej doprave sa vzťahujú na Island a Nórsko tak, akoby boli členskými štátmi Európskeho spoločenstva, takže Island a Nórsko majú všetky práva a povinnosti členských štátov vyplývajúce z tejto dohody. Prílohy I a II tvoria neoddeliteľnú súčasť tejto dohody.Článok 3Ukončenie platnosti dohody1. Spojené štáty alebo Európske spoločenstvo a jeho členské štáty môžu kedykoľvek zaslať diplomatickými kanálmi ostatným trom stranám písomné oznámenie o svojom rozhodnutí ukončiť túto dohodu alebo ukončiť predbežné uplatňovanie tejto dohody podľa článku 5. Kópia tohto oznámenia sa súčasne zašle Medzinárodnej organizácii civilného letectva. Platnosť tejto dohody alebo predbežné uplatňovanie tejto dohody končí o polnoci greenwichského času na konci dopravnej sezóny Medzinárodného združenia leteckých prepravcov (IATA) trvajúcej jeden rok odo dňa písomného oznámenia, ak nie je toto oznámenie zrušené dohodou strán pred koncom tohto obdobia.2. Island alebo Nórsko môžu kedykoľvek zaslať diplomatickými kanálmi ostatným stranám písomné oznámenie o svojom rozhodnutí odstúpiť od tejto dohody alebo ukončiť predbežné uplatňovanie tejto dohody podľa článku 5. Kópia tohto oznámenia sa súčasne zašle Medzinárodnej organizácii civilného letectva. Takéto odstúpenie alebo zastavenie predbežného uplatňovania tejto dohody nadobudne účinnosť o polnoci greenwichského času na konci dopravnej sezóny IATA trvajúcej jeden rok odo dňa písomného oznámenia, ak nie je toto oznámenie zrušené dohodou strany, ktorá zaslala písomné oznámenie, Spojených štátov a Európskeho spoločenstva a jeho členských štátov, pred koncom tohto obdobia.3. Spojené štáty alebo Európske spoločenstvo a jeho členské štáty môžu kedykoľvek zaslať diplomatickými kanálmi Islandu alebo Nórsku písomné oznámenie o svojom rozhodnutí ukončiť túto dohodu alebo ukončiť predbežné uplatňovanie tejto dohody vo vzťahu k Islandu alebo Nórsku. Kópie tohto oznámenia sa súčasne zašlú ostatným dvom stranám tejto dohody a Medzinárodnej organizácii civilného letectva. Ukončenie alebo zastavenie predbežného uplatňovania vo vzťahu k Islandu alebo Nórsku nadobudne účinnosť o polnoci greenwichského času na konci dopravnej sezóny IATA trvajúcej jeden rok odo dňa písomného oznámenia, ak nie je toto oznámenie zrušené dohodou Spojených štátov, Európskeho spoločenstva a jeho členských štátov a strany, ktorá dostala písomné oznámenie, pred koncom tohto obdobia.4. Na účely diplomatických nót predpokladaných týmto článkom budú diplomatické nóty Európskemu spoločenstvu a jeho členským štátom alebo od Európskeho spoločenstva a jeho členských štátov doručené Európskemu spoločenstvu, prípadne od Európskeho spoločenstva.5. Bez ohľadu na akékoľvek iné ustanovenia tohto článku, ak sa platnosť dohody o leteckej doprave skončí, súčasne sa skončí platnosť tejto dohody.Článok 4Registrácia v ICAOTáto dohoda a všetky jej zmeny a doplnenia sa registrujú v Medzinárodnej organizácii civilného letectva.Článok 5Predbežné uplatňovanieDo nadobudnutia účinnosti podľa článku 6 sa táto dohoda uplatňuje predbežne od prvého dňa v mesiaci nasledujúcom odo dňa poslednej nóty, ktorou každá strana vyrozumie ostatné strany o dokončení všetkých postupov potrebných pre predbežné uplatňovanie tejto dohody. Ak sa platnosť dohody o leteckej doprave ukončí podľa jej článku 23 alebo sa predbežné uplatňovanie zastaví podľa článku 25 uvedenej dohody, súčasne sa zastaví predbežné uplatňovanie tejto dohody.Článok 6Nadobudnutie platnostiTáto dohoda nadobúda platnosť: 1) k dátumu nadobudnutia platnosti dohody o leteckej doprave a 2) jeden mesiac odo dňa poslednej nóty z výmen diplomatických nót medzi stranami, ktorou sa potvrdzuje, že všetky potrebné postupy pre nadobudnutie platnosti tejto dohody sa skončili, podľa toho, ktorý dátum nastane neskôr. Na účely tejto výmeny diplomatických nót budú diplomatické nóty Európskemu spoločenstvu a jeho členským štátom alebo od Európskeho spoločenstva a jeho členských štátov doručené Európskemu spoločenstvu, prípadne od Európskeho spoločenstva. Diplomatická nóta alebo nóty Európskeho spoločenstva a jeho členských štátov musia obsahovať oznámenia od každého členského štátu, ktorými sa potvrdzuje, že sa dokončili jeho postupy potrebné pre nadobudnutie platnosti tejto dohody.NA DÔKAZ TOHO podpísaní zástupcovia, riadne oprávnení na tento účel, podpísali túto dohodu.VYHOTOVENÉ štvormo v……….dňa ………. ……………..Za Spojené štáty americké:[Za každý z členských štátov EÚ:]Za Európske spoločenstvo:Za Island:Za Nórske kráľovstvo:Príloha IDOHODA O LETECKEJ DOPRAVE[ Ú. v. EÚ L 134/4 z 25.5.2007 ]Príloha IIOsobitné ustanovenia, pokiaľ ide o Island a NórskoUstanovenia dohody o leteckej doprave upravené, ako sa uvádza ďalej v texte, sa vzťahujú na všetky strany tejto dohody. Ustanovenia dohody o leteckej doprave sa vzťahujú na Island a Nórsko tak, akoby boli členskými štátmi Európskej únie, takže Island a Nórsko majú všetky práva a povinnosti členských štátov podľa uvedenej dohody:1. Odsek 9 článku 1 dohody o leteckej doprave znie takto:„Územie“ znamená, pokiaľ ide o Spojené štáty, oblasti súše (pevnina a ostrovy), vnútrozemské vody a výsostné teritoriálne vody, a pokiaľ ide o Európske spoločenstvo a jeho členské štáty, oblasti súše (pevnina a ostrovy), vnútrozemské vody a teritoriálne vody, na ktoré sa vzťahuje dohoda o európskom hospodárskom priestore a podľa podmienok ustanovených v uvedenej dohode a v akomkoľvek následnom právnom dokumente, s výnimkou oblastí súše a vnútrozemských vôd v rámci suverenity a súdnej právomoci Lichtenštajnského kniežatstva; tejto dohody na gibraltárske letisko nie je dotknutá príslušná právna pozícia Španielskeho kráľovstva a Spojeného kráľovstva, pokiaľ ide o spor o právomoc nad územím, na ktorom sa nachádza letisko, ani pokračujúci odklad uplatňovania opatrení Európskeho spoločenstva pre leteckú dopravu na gibraltárske letisko, ktoré medzi členskými štátmi platia od 18. septembra 2006 v súlade s ministerským vyhlásením o gibraltárskom letisku dohodnutým 18. septembra 2006 v Córdobe; a2. Články 23 až 26 sa nevzťahujú na Island a Nórsko.3. K oddielu 1 prílohy 1 sa pridáva tento text:w. Island: Dohoda o leteckej doprave podpísaná vo Washingtone 14. júna 1995; zmenená a doplnená výmenou nót 1. marca 2002; zmenená a doplnená výmenou nót 14. augusta 2006 a 9. marca 2007.x. Nórske kráľovstvo: Dohoda týkajúca sa služieb leteckej dopravy uvedená do platnosti výmenou nót vo Washingtone 6. októbra 1945; zmenená a doplnená výmenou nót 6. augusta 1954; zmenená a doplnená výmenou nót 16. júna 1995.4. Text oddielu 2 prílohy 1 znie takto:Bez ohľadu na oddiel 1 tejto prílohy sa v prípade oblastí, ktoré nie sú zahrnuté do vymedzenia pojmu „územie“ v článku 1 tejto dohody, dohody uvedené v písmenách e) (Dánsko –Spojené štáty), g) (Francúzsko – Spojené štáty), v) Spojené kráľovstvo – Spojené štáty) a x) (Nórsko – Spojené štáty) tohto oddielu uplatňujú ďalej v súlade s ich podmienkami.5. Text oddielu 3 prílohy 1 znie takto:Bez ohľadu na článok 3 tejto dohody letecké spoločnosti USA nemajú právo zabezpečovať lety určené len na prepravu nákladu, ktoré nie sú súčasťou letov zabezpečujúcich leteckú dopravu pre Spojené štáty, do miest alebo z miest v členských štátoch, s výnimkou prepravy do miest alebo z miest v Českej republike, Francúzskej republike, Spolkovej republike Nemecko, Luxemburskom veľkovojvodstve, Maltskej republike, Poľskej republike, Portugalskej republike, Slovenskej republike, na Islande a v Nórskom kráľovstve.6. Na konci článku 3 prílohy 2 sa vkladá tento text:V prípade Islandu a Nórska to zahŕňa, okrem iného, články 53, 54 a 57 Dohody o európskom hospodárskom priestore a ich vykonávacie nariadenia podľa uvedenej dohody, ako aj všetky jej zmeny a doplnenia.Dodatok 2DOPLNKOVÁ DOHODAmedziNórskym kráľovstvom na jednej strane,Islandom na druhej straneaEurópskym spoločenstvom a jeho členskými štátmi na tretej strane,ouplatňovaní Dohody o leteckej doprave medziSpojenými štátmi americkými na jednej strane,Európskym spoločenstvom a jeho členskými štátmi na druhej strane, Nórskym kráľovstvom na tretej stranea Islandom na štvrtej straneKeďže:(1) Európska komisia v mene Spoločenstva a členských štátov prerokovala Dohodu o leteckej doprave so Spojenými štátmi americkými v súlade s rozhodnutím Rady, ktoré splnomocňuje Komisiu začať rokovania.(2) Dohoda o leteckej doprave medzi Spoločenstvom a jeho členskými štátmi a Spojenými štátmi americkými (ďalej len „dohoda o leteckej doprave“) bola parafovaná 2. marca 2007, podpísaná na európskej strane v Bruseli 25. apríla 2007 a na strane USA vo Washingtone 30. apríla 2007 a predbežne uplatňovaná od 30. marca 2008.(3) Island a Nórske kráľovstvo (ďalej len „Nórsko“), ako plne integrovaní členovia jednotného európskeho trhu leteckej dopravy prostredníctvom Dohody o Európskom hospodárskom priestore, sa pripojili k dohode o leteckej doprave k tomu istému dátumu (ďalej len „dohoda“), ktorá zahŕňa dohodu o leteckej doprave ako prílohu I.(4) Je potrebné prijať procesné ustanovenia pre prípadné rozhodnutie o tom, ako pozastaviť práva podľa článku 21 ods. 3 dohody o leteckej doprave.(5) Je tiež potrebné prijať procesné ustanovenia o účasti Islandu a Nórska v spoločnom výbore zriadenom podľa článku 18 dohody o leteckej doprave a na rozhodcovských konaniach ustanovených v článku 19 dohody o leteckej doprave, ktoré zabezpečia potrebnú spoluprácu, tok informácií a konzultácie pred zasadnutiami spoločného výboru, ako aj na uplatňovanie určitých ustanovení dohody, vrátane ustanovení týkajúcich sa zabezpečenia ochrany, bezpečnosti, udeľovania a odnímania dopravných práv a štátnej podpory,DOHODLI SA TAKTO:Článok 1OznámenieAk sa Spoločenstvo a jeho členské štáty rozhodnú ukončiť dohodu v súlade s článkom 3 dohody alebo prerušiť jej predbežné uplatňovanie alebo stiahnuť oznámenia na tento účel, Komisia, prv, ako zašle oznámenia diplomatickými kanálmi Spojeným štátom americkým, okamžite vyrozumie o tom Island a Nórsko. Nórsko a/alebo Island rovnako okamžite vyrozumejú Komisiu o každom takom rozhodnutí.Článok 2Druhá etapa rokovaní a pozastavenie dopravných práv1. Komisia uskutoční druhé kolo rokovaní uvedené v článku 21 ods. 1 dohody o leteckej doprave v mene Európskeho spoločenstva a jeho členských štátov. Vzhľadom na pokračujúce pridruženie Nórska a Islandu k revidovanej dohode o leteckej doprave sa Nórsko a Island aj po druhej etape rokovaní budú zúčastňovať na rokovaniach ako pozorovatelia a na tento účel sa zapoja do prípravnej práce Európskeho spoločenstva ako ktorýkoľvek členský štát Spoločenstva.2. Ak sa do 12 mesiacov po začatí preskúmavania ustanoveného v článku 21 ods. 3 dohody o leteckej doprave nedosiahne v rámci druhej etapy žiadna dohoda, Nórsko a Island môžu ako ktorýkoľvek členský štát Spoločenstva a v priebehu nasledujúcich 15 dní oznámiť Komisii, ktoré prípadné dopravné práva týkajúce sa ich územia si želajú pozastaviť. Takéto dopravné práva nemôžu zahŕňať žiadne práva uvedené v dohodách zmienených v prílohe I dohody o leteckej doprave.3. Na základe oznámení, ktoré Komisia dostane od členských štátov, Nórska a/alebo Islandu, Komisia zostaví zoznam dopravných práv, ktoré majú byť pozastavené, a zašle ich Rade. Predseda Rady, konajúc v mene Spoločenstva a jeho členských štátov, Nórska a Islandu, potom vyrozumie Spojené štáty americké o pozastavení dopravných práv zahrnutých do zoznamu v súlade s článkom 21 ods. 3 dohody o leteckej doprave. Príslušné členské štáty, Nórsko a/alebo Island prijmú potrebné opatrenia na pozastavenie dopravných práv od prvého dňa dopravnej sezóny Medzinárodného združenia leteckých prepravcov (IATA), ktorá sa začne najskôr 12 mesiacov odo dňa, ku ktorému bolo zaslané oznámenie o pozastavení.4. Bez ohľadu na odsek 3 tohto článku Rada, konajúc jednomyseľne na základe návrhu Komisie, môže rozhodnúť, že nezašle oznámenie o pozastavení, alebo že ho následne stiahne.Článok 3Spoločný výbor1. Spoločenstvo, členské štáty, Nórsko a Island zastupujú v spoločnom výbore zriadenom podľa článku 18 dohody o leteckej doprave zástupcovia Komisie, členských štátov, Nórska a Islandu.2. Pozíciu Spoločenstva, členských štátov, Nórska a Islandu v rámci spoločného výboru predkladá Komisia s výnimkou oblastí, ktoré v rámci EÚ spadajú do výlučnej právomoci členských štátov, a v takom prípade ju predkladajú členské štáty, Island a/alebo Nórsko.3. Pozícia, ktorú majú v rámci spoločného výboru prijať Nórsko a Island, pokiaľ ide o otázky zahrnuté do článkov 14 alebo 20 dohody o leteckej doprave alebo o otázky, ktoré si nevyžadujú prijatie rozhodnutia s právnym účinkom, prijímajú Nórsko a Island po dohode s Komisiou.4. Pokiaľ ide o iné rozhodnutia spoločného výboru týkajúce sa otázok, ktoré spadajú do nariadení a smerníc, ktoré sú začlenené do dohody o Európskom hospodárskom priestore, pozíciu, ktorú majú prijať Spoločenstvo, jeho členské štáty, Nórsko a Island, prijíma Komisia po dohode s Nórskom a Islandom.5. Pokiaľ ide o iné rozhodnutia spoločného výboru týkajúce sa otázok, ktoré nespadajú do nariadení a smerníc, ktoré sú začlenené do dohody o Európskom hospodárskom priestore, pozícia, ktorú má prijať Nórske kráľovstvo a Island, prijímajú Nórsko a Island po dohode s Komisiou.6. Komisia prijme náležité opatrenia na zabezpečenie plnej účasti Nórska a Islandu na každom zasadnutí, na ktorom sa koordinuje, konzultuje alebo rozhoduje s jej členskými štátmi, a prístupu k relevantným informáciám pri príprave plánovaných zasadnutí spoločného výboru.Článok 4Rozhodcovské konanie1. Komisia zastupuje Spoločenstvo, jeho členské štáty, Nórsko a Island v rozhodcovských konaniach podľa článku 19 dohody o leteckej doprave.2. Komisia v prípade potreby prijme opatrenia, ktorými zabezpečí zapojenie Nórska a Islandu do prípravy a koordinácie rozhodcovských konaní.3. Ak sa Rada rozhodne pozastaviť udeľovanie výhod v súlade s článkom 19 ods. 7 dohody o leteckej doprave, toto rozhodnutie sa oznámi Nórsku a Islandu. Nórsko a/alebo Island takisto informujú Komisiu o každom takom prijatom rozhodnutí.4. O akýchkoľvek iných vhodných opatreniach, ktoré sa majú prijať podľa článku 19 dohody o leteckej doprave vo veciach, ktoré spadajú do právomoci Spoločenstva, rozhoduje Komisia za pomoci osobitného výboru zástupcov členských štátov, ktorých vymenuje Rada, a zástupcov Nórska a Islandu.Článok 5Výmena informácií1. Nórsko a Island okamžite informujú Komisiu o každom rozhodnutí zamietnuť, zrušiť, pozastaviť alebo obmedziť oprávnenia leteckej spoločnosti Spojených štátov amerických, ktoré prijali podľa článkov 4 alebo 5 dohody o leteckej doprave. Komisia takisto okamžite informuje Nórsko a Island o každom takom rozhodnutí prijatom členskými štátmi.2. Nórsko a Island okamžite informujú Komisiu o všetkých žiadostiach alebo oznámeniach, ktoré urobili alebo dostali podľa článku 8 dohody o leteckej doprave. Komisia takisto okamžite informuje Nórsko a Island o všetkých takých žiadostiach alebo oznámeniach, ktoré urobili alebo dostali členské štáty.3. Nórsko a Island okamžite informujú Komisiu o všetkých žiadostiach alebo oznámeniach, ktoré urobili alebo dostali podľa článku 9 dohody o leteckej doprave. Komisia takisto okamžite informuje Nórsko a Island o všetkých takých žiadostiach alebo oznámeniach, ktoré urobili alebo dostali členské štáty.Článok 6Štátne dotácie a podpora1. Ak sa Nórsko alebo Island domnievajú, že akákoľvek dotácia alebo podpora, ktorú zvažuje poskytnúť alebo ktorú poskytol orgán štátnej správy na území Spojených štátov amerických, bude mať nepriaznivé vplyvy na hospodársku súťaž uvedené v článku 14 ods. 2 dohody o leteckej doprave, upozorní na túto skutočnosť Komisiu. Ak niektorý členský štát upozorní Komisiu na podobnú záležitosť, Komisia takisto upozorní na túto skutočnosť Nórsko a Island.2. Komisia, Nórsko a Island môžu nadviazať kontakt s takýmto orgánom alebo požiadať o zasadnutie spoločného výboru zriadeného podľa článku 18 dohody o leteckej doprave.3. Komisia, Nórsko a Island sa okamžite vzájomne informujú v prípade, keď ich kontaktujú Spojené štáty americké podľa článku 14 ods. 3 dohody o leteckej doprave.Článok 7Ukončenie platnosti dohody1. Strana môže kedykoľvek zaslať diplomatickými kanálmi ostatným stranám písomné oznámenie o svojom rozhodnutí odstúpiť od tejto doplnkovej dohody alebo ukončiť jej predbežné uplatňovanie. Ukončenie tejto doplnkovej dohody alebo zastavenie jej predbežného uplatňovania nadobudne účinnosť o polnoci greenwichského času šesť mesiacov odo dňa písomného oznámenia o odstúpení alebo prerušení predbežného uplatňovania, ak nie je toto oznámenie zrušené dohodou strán pred koncom tohto obdobia.2. Bez ohľadu na akékoľvek iné ustanovenia tohto článku, ak sa skončí platnosť dohody, alebo sa preruší jej predbežné uplatňovanie, súčasne sa skončí platnosť tejto doplnkovej dohody alebo sa zastaví jej predbežné uplatňovanie.Článok 8Predbežné uplatňovanieDo nadobudnutia platnosti podľa článku 9 sa strany dohodnú v súlade s vnútroštátnymi právnymi predpismi strán, že budú túto doplnkovú dohodu predbežne uplatňovať od dátumu podpísania tejto doplnkovej dohody alebo od dátumu predbežného uplatňovania uvedeného v článku 5 dohody, podľa toho, ktorý dátum nastane neskôr.Článok 9Nadobudnutie platnostiTáto doplnková dohoda nadobudne platnosť buď jeden mesiac od dátumu poslednej nóty pri výmene diplomatických nót medzi stranami potvrdzujúcich, že boli dokončené všetky postupy potrebné na nadobudnutie platnosti tejto doplnkovej dohody, alebo v deň nadobudnutia platnosti alebo predbežného uplatňovania dohody, podľa toho, ktorý dátum nastane neskôr.NA DÔKAZ TOHO podpísaní zástupcovia, riadne oprávnení na tento účel, podpísali túto doplnkovú dohodu.VYHOTOVENÉ trojmo v……….dňa ………. ……………. v anglickom jazyku.Za Nórske kráľovstvo:Za Island:Za Európske spoločenstvo: